“Ramaphosa lyk soms of hy bietjie flou voete het om te praat oor wat hy weet. As hy voor so ’n kommissie gedaag word, sal hy gedwing word om te sê wat hy weet.
“Die president is iemand wat ’n baie regstreekse betrokkenheid gehad het – nie by staatskaping nie – maar by die regeerproses in die presidensie. Dit sal interessant wees om sy weergawe te hoor.
“Hy sal moontlik drie verdere goed doen. Hy sal minstens kan sê wat sy rol was. Tweedens is daar wat hy gedink het gebeur en derdens sal hy ’n klomp goed in perspektief plaas ten opsigte van mense wat betrokke was en die prosesse wat gevolg is,” meen Schwella.